Saksan poliittinen kriisi johti maan sisäministerin eroon.

Saksan sisäministeri Horst Seehofer eroaa maahanmuuttokiistan takia, kertoo uutistoimisto AFP. EPA / AOP

Uutistoimisto AFP:n lähteiden mukaan Saksan sisäministeri Horst Seehofer eroaa ministerin pestistään ja jättää samalla myös vetämänsä CSU-puolueen puheenjohtajan tehtävän johtuen erimielisyyksistä liittokansleri Angela Merkelin kanssa.

Merkel ja Seehofer ovat olleet turvapaikanhakijoihin liittyvistä käytännöistä täysin eri mieltä. EPA / AOP

Merkelin puolue CDU ja sen sisarpuolue CSU ovat olleet eri linjoilla siirtolaispolitiikasta. Merkel sai yhdessä muiden EU-johtajien kanssa perjantaina aikaan siirtolaissopimuksen, joka on ollut kiistan ytimessä. Eroava sisäministeri Seehofer on ollut sopimusta vastaan.